CELEX: 62016CN0678
Language: ro
Date: 2016-12-29 00:00:00
Title: Cauza C-678/16 P: Recurs introdus la 29 decembrie 2016 de Monster Energy Company împotriva Hotărârii Tribunalului (Camera a noua) din 20 octombrie 2016 în cauza T-407/15, Monster Energy Company/Oficiul Uniunii Europene pentru Proprietate Intelectuală

8.5.2017   
            
            
               RO
            
            
               Jurnalul Oficial al Uniunii Europene
            
            
               C 144/17
            
         Recurs introdus la 29 decembrie 2016 de Monster Energy Company împotriva Hotărârii Tribunalului (Camera a noua) din 20 octombrie 2016 în cauza T-407/15, Monster Energy Company/Oficiul Uniunii Europene pentru Proprietate Intelectuală
   (Cauza C-678/16 P)
   (2017/C 144/22)
   Limba de procedură: engleza
   
      Părțile
   
   
      Recurentă: Monster Energy Company (reprezentant: P. Brownlow, solicitor)
   
      Cealaltă parte din procedură: Oficiul Uniunii Europene pentru Proprietate Intelectuală
   
      Concluziile recurentei
   
   Recurenta solicită Curții:
   
               —
            
            
               anularea Deciziei Tribunalului din 20 octombrie 2016 în cauza T-407/15
            
         
               —
            
            
               anularea deciziei camerei de recurs din 4 mai 2015 în cauza R 1028/2014-5
            
         
               —
            
            
               anularea deciziei diviziei de opoziție din 21 februarie 2014 în opoziția 2 178567
            
         
               —
            
            
               respingerea mărcii care a făcut obiectul opoziției pentru toate produsele din clasele 29, 30 și 33
            
         
               —
            
            
               obligarea Oficiul Uniunii Europene pentru Proprietate Intelectuală la plata propriilor cheltuieli de judecată și a celor efectuate de recurentă
            
         
      Motivele și principalele argumente
   
   Tribunalul a aplicat în mod incorect articolul 8 alineatul (1) litera (b) din Regulamentul privind marca comunitară (1) în ceea ce privește aprecierea elementelor dominante și/sau distinctive ale unei mărci compuse, precum și ponderea care trebuie acordată acestor aspecte. Dacă Tribunalul ar fi adoptat o abordare corectă, aceasta ar fi condus la constatarea că exista un risc de confuzie între marca ce a făcut obiectul opoziției și marca anterioară.
   Tribunalul a aplicat în mod incorect articolul 8 alineatul (5) din Regulamentul privind marca comunitară în ceea ce privește aprecierea elementelor dominante și/sau distinctive ale unei mărci compuse, precum și ponderea care trebuie acordată acestor aspecte.
   
      (1)  Regulamentul (CE) nr. 207/2009 al Consiliului din 26 februarie 2009 privind marca comunitară (JO 2009, L 78, p. 1).